Hinojosas de Calatrava

Hinojosas de Calatrava [inoĥOsas de kalatrAva] (Fenkolejoj de Kalatrava) estas municipo de Hispanio, en la provinco de Ciudad Real, regiono de Kastilio-Manĉo. Limas norde kun Puertollano, oriente kun Mestanza kaj Solana del Pino, sude kun Fuencaliente kaj okcidente kun Cabezarrubias del Puerto.

 Loĝantoj 
La loĝantoj nomiĝas hinojoseños. La censita populacio en 2010 estis de 568 loĝantoj kaj la denseco estas de 5,54 loĝ/km².

 Situo 
Hinojosas de Calatrava estas situa en la suda parto de Kastilio-Manĉo en la komarko aŭ distrikto Puertollano aŭ natura komarko Valo de Alkudjo en la suda parto de la provinco de Ciudad Real, je altitudo de 763 m; je 48 km el Ciudad Real, provinca ĉefurbo. La areo de ties teritorio estas de 102.52 km². La geografiaj koordinatoj estas 38°37′0″ N 4°7′60″ Ok.

 Ekonomio 
Agrikulturo kaj brutobredado.

 Historio 
La fondo de Hinojosas de Calatrava kiel municipo sendependa datiĝas de 1848, kiam ĝi estis separata de la dependo de Puertollano, kvankam estas dokumentata la ekzisto de setlejo en tiu loko jam el almenaŭ la 16a jarcento.

La Preĝejo, dediĉita al Sankta Bernardo de Klaravalo, datiĝas de 1747 kaj ŝajne ekzistis antaŭa ermitejo samdediĉa.

Festoj estas la 20-a de aŭgusto por Sankta Bernardo de Klaravalo, patrono de tiu loko kiel ĉefa patrono kaj por Sankta Blas la 3-a de februaro, kiel dua patrono. Krome estas la somerfesto, je la fino de la tasko de la rikolto de cerealoj kaj la dua post la rikolto de la olivo, kiuj kun la brutobredado estas la ĉefaj enspezoj.

 Notoj 

 Vidu ankaŭ 
 Municipoj de la provinco de Ciudad Real

 Eksteraj ligiloj 
 Hinojosas de Calatrava en la reto 

Kategorio:Municipoj de Ciudad Real